Αθήνα, 09/09/2024

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΠΡΟΣΛΗΨΗ ΨΥΧΟΛΟΓΟΥ**

Το Κέντρο Παιδιού και Εφήβου (ΚΠΕ) είναι Αστική Μη Κερδοσκοπική, εμπνευσμένη από το πνεύμα της Κοινωνικής – Κοινοτικής Ψυχιατρικής, συμβάλει στην ψυχιατρική μεταρρύθμιση στην Ελλάδα. Το Κέντρο Ημέρας "Στην Αυλή του Κόσμου", δομή του ΚΠΕ, λειτουργεί ως **μονάδα ημερήσιας θεραπευτικής φροντίδας και ενίσχυσης της ψυχοκοινωνικής αποκατάστασης** εφήβων και νεαρών ενηλίκων (ηλικίας 15-30 ετών) με Δ.Α.Φ. Σκοπό έχει την **κοινωνική ένταξη και λειτουργική αυτονόμηση** των μελών του, τη **στήριξη των οικογενειών** τους, την **αγωγή της κοινότητας** καθώς και τη **δημιουργία δικτύου εθελοντών**.

Το Δ.Σ. του Κέντρου Παιδιού και Εφήβου (Κ.Π.Ε.), καλεί τους υποψηφίους να εκδηλώσουν ενδιαφέρον για την κάλυψη:

Μιας θέσης εργασίας στο Κέντρο Ημέρας Εφήβων με Αυτισμό στη Δυτική Αττική «Στην Αυλή του Κόσμου» **του Κ.Π.Ε. στην Αθήνα**, με ειδικότητα:

**Ψυχολόγος (1 θέση) (πλήρους απασχόλησης)**

Η συνεργασία θα έχει τη μορφή εξαρτημένης σχέσης εργασίας διάρκειας 12 μηνών, με προοπτική μετατροπής σε αορίστου χρόνου.

**Α. Αρμοδιότητες:**

* Συνεδρίες ψυχοπαιδαγωγικών προγραμμάτων
* Συνεδρίες Ανάπτυξης Δεξιοτήτων Καθημερινής Ζωής
* Διαχείριση συμπεριφορών που προβληματίζουν
* Συμμετοχή στη Συμβουλευτική οικογένειας
* Γραπτές αναφορές (follow up)
* Συμμετοχή στις Διεπιστημονικές Ομάδες
* Συμμετοχή στις Ομάδες Εποπτείας
* Σχεδιασμός και συμμετοχή σε δράσεις αγωγής κοινότητας
* Εποπτείες σε πρακτικά ασκούμενους και εθελοντές

**Β. Προσόντα υποψηφίων**

Απαραίτητα προσόντα:

* Πτυχίο τμήματος Ψυχολογίας Ελληνικών Πανεπιστημίων ή ισότιμων Πανεπιστημίων εξωτερικού με αναγνώριση ΔΟΑΤΑΠ.
* Άδεια άσκησης επαγγέλματος.
* Εκπληρωμένες στρατιωτικές υποχρεώσεις (για τους άνδρες υποψηφίους)

Επιθυμητά Προσόντα:

* Μεταπτυχιακές σπουδές
* Γνώση αγγλικής γλώσσας και ηλεκτρονικών υπολογιστών.
* Κλινική εμπειρία τουλάχιστον σε συναφές αντικείμενο με Δ.Α.Φ. (απαιτείται πιστοποίηση)ή/και εργασία σε Κέντρο Ημέρας με Δ.Α.Φ
* Εθελοντική εργασία σε δομή που εξυπηρετεί άτομα με Δ.Α.Φ.

**Γ. Παροχές**

* Παροχή εποπτείας.
* Υποστήριξη από πολυμελή διεπιστημονική ομάδα.
* Δυνατότητα συμμετοχής σε σεμινάρια, ημερίδες και συνέδρια.

**Δ. Κατάθεση δικαιολογητικών – ημερομηνίες υποβολής δικαιολογητικών**

Απαραίτητα δικαιολογητικά:

* Αίτηση Υποψηφιότητας [**EΔΩ**](https://kpechios.org/images/1o%20gym%20chios/aitisi_proslipsis_eidiko_ekpaideytiko_tpe.docx)
* Βιογραφικό Σημείωμα

Αιτήσεις συμμετοχής, με τα απαιτούμενα δικαιολογητικά θα υποβάλλονται στην ηλεκτρονική διεύθυνση [humanresources@kpechios.org](mailto:humanresources@kpechios.org)  με τίτλο «**Θέση Ψυχολόγου-Αθήνα**» από τη δημοσίευση της παρούσης **ως τις 18/09/2024.**

Για πληροφορίες οι ενδιαφερόμενοι μπορούν να επικοινωνήσουν με την κα Γεωργιάδου Παναγιώτα (τηλ. 2105789190, φαξ 2105789191, e-mail kentro\_imeras@kpechios.org), από Δευτέρα ως Παρασκευή 09:00 – 14:30.

**Ε. Διαδικασία Επιλογής**

Η επιλογή των επικρατέστερων υποψηφίων θα γίνει από επιτροπή του φορέα. Για την τελική επιλογή θα πραγματοποιηθεί συνέντευξη (δια ζώσης ή εξ αποστάσεως στην περίπτωση διαμονής εκτός Αθηνών) σε μέρες και ώρες που θα ανακοινωθούν στους υποψήφιους τηλεφωνικά. Στη φάση αυτή θα ζητηθεί να προσκομιστούν και τα απαραίτητα δικαιολογητικά [φωτοαντίγραφα τίτλων σπουδών, φωτοαντίγραφο άδειας ασκήσεως επαγγέλματος (όπου απαιτείται), φωτοαντίγραφο Αστυνομικής Ταυτότητας].

**Η Πρόεδρος του Δ.Σ. του ΚΠΕ** 

**Π. Σιδηροφάγη**